|  |  |
| --- | --- |
| **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ****ΑΥΤΟΤΕΛΕΣ ΤΜΗΜΑ ΕΦΑΡΜΟΓΗΣ ΤΗΣ** **ΕΥΡΩΠΑΪΚΗΣ ΝΟΜΟΘΕΣΙΑΣ (Α.Τ.Ε.Ε.Ν)** | **Ταχ. Δ/νση: Αν.Παπανδρέου 37** **Μαρούσι****Τ.Κ.: 15522** |

**ΚΑΤΑΘΕΣΗ ΑΙΤΗΣΕΩΝ :** Δευτέρα έως Παρασκευή **12:00 – 14:00 (Αποκλειστικά στο Κεντρικό Πρωτόκολλο Υπουργείου γραφείο 103 ισόγειο)**

**ΤΑ ΠΑΡΑΠΑΝΩ ΕΓΓΡΑΦΑ ΥΠΟΒΑΛΛΟΝΤΑΙ ΣΕ ΦΩΤΟΑΝΤΙΓΡΑΦΑ ΕΠΙΚΥΡΩΜΕΝΑ ΚΑΙ ΕΠΙΣΗΜΑ ΜΕΤΑΦΡΑΣΜΕΝΑ.**

**ΣΥΝΗΜΜΕΝΑ ΔΙΚΑΙΟΛΟΓΗΤΙΚΑ ΓΙΑ ΕΠΑΓΓΕΛΜΑΤΙΚΑ ΠΡΟΣΟΝΤΑ**

1. **Αίτηση** (το έντυπο χορηγείται από το Τμήμα Πρωτοκόλλου του Υπουργείου ή εκτυπώνεται από την ιστοσελίδα μας) η οποία υπογράφεται από τον ενδιαφερόμενο κατά την κατάθεση.
2. **Παράβολο** **100€ (υπέρ Δημοσίου)** για κάθε κρινόμενο Τίτλο σπουδών. Τo παράβολο μπορεί να υποβάλλεται και μέσω της σχετικής Εφαρμογής Ηλεκτρονικού Παραβόλου (e-Παράβολο) της Γενκής Γραμματείας Πληροφοριακών Συστημάτων (ΓΓΠΣ), στην ιστοσελίδα <https://www.gsis.gr/e-paravolo> ή μέσω Δ.Ο.Υ.(Εφορίας). Στο αποδεικτικό κατάθεσης θα πρέπει να αναφέρεται ως καταθέτης ο πολίτης που υποβάλλει την αίτηση με **αιτιολογία ‘’αναγνώριση προσόντων’’**.
3. **Tαυτότητα ή διαβατήριο σε ευκρινές φωτοαντίγραφο.**
4. **Τίτλος σπουδών (πτυχίο, )** του οποίου ζητείται η αναγνώριση, θεωρημένος για τη γνησιότητα των υπογραφών **σύμφωνα με τη Σύμβαση της Χάγης (σφραγίδα APOSTILLE),** πρωτότυπη ήσε νομίμως επικυρωμένο αντίγραφο και με επίσημη μετάφρασή του**.** Για όσες χώρες δεν έχουν κυρώσει τη Σύμβαση ή η χώρα μας έχει εγείρει αντίρρηση, και μόνο γι’ αυτές, η θεώρηση γίνεται από τις επιτόπιες Ελληνικές Προξενικές Αρχές. Εναλλακτικώς, τίτλοι ανώτατης εκπαίδευσης με κράτος προέλευσης το **Ηνωμένο Βασίλειο** δύνανται να υποβληθούν και σε φωτοαντίγραφα επικυρωμένα από το **Βρετανικό Συμβούλιο,** και μεταφρασμένα από αρμόδια προς τούτο αρχή της ημεδαπής. Εναλλακτικώς, τίτλοι ανώτατης εκπαίδευσης με κράτος προέλευσης τη **Γαλλία** δύνανται να υποβληθούν και σε φωτοαντίγραφα επικυρωμένα από το **Γαλλικό Ινστιτούτο** και μεταφρασμένα από αρμόδια προς τούτο αρχή της ημεδαπής.
5. **Επίσημο πιστοποιητικό μαθημάτων** (official transcript) με αναλυτική βαθμολογία όλων των **ετών φοίτησης** καθώς και ημερομηνία εισαγωγής και αποφοίτησης το οποίο πρέπει να είναι ενυπόγραφο, να φέρει τη σφραγίδα του Ιδρύματος τριτοβάθμιας εκπαίδευσης της αλλοδαπής. Κατατίθεται **σε νομίμως επικυρωμένο** **αντίγραφο** και με επίσημη μετάφρασή του από αρμόδιες προς τούτο αρχές της ημεδαπής.
6. **Οδηγός σπουδών του τίτλου σπουδών Ιδρύματος (syllabus)** το οποίο περιλαμβάνει παρουσίαση των μαθημάτων που έχει διδαχθεί ο/η αιτών/τούσα. Θα κατατεθεί μεταφρασμένο στην ελληνική γλώσσα όταν ζητηθεί από την Υπηρεσία μας.
7. **Πιστοποιητικό ή/Βεβαίωση Επαγγελματικών Προσόντων** όταν το αιτούμενο επάγγελμα/εκπαίδευση είναι νομοθετικά ρυθμιζόμενο/η στο κράτος που αποκτήθηκαν τα επαγγελματικά προσόντα (π.χ. εγγραφή σε επιμελητήριο, άδεια άσκησης επαγγέλματος κ.ά.).
8. **Στοιχεία Επαγγελματικής Εμπειρίας** όταν το επάγγελμα ή η αντίστοιχη εκπαίδευση δεν ρυθμίζονται νομοθετικά στο κράτος-μέλος προέλευσης, αποδεικτικά στοιχεία την τελευταία δεκαετία στα οποία να προσδιορίζεται με σαφήνεια η επαγγελματική δραστηριότητα και να αποδεικνύεται με ασφαλιστικά έντυπα και βεβαιώσεις εργοδοτών

## **ΕΠΙΣΗΜΑΝΣΕΙΣ**

1. Η κατάθεση των δικαιολογητικών μπορεί να γίνει :
	* *από τον ίδιο τον ενδιαφερόμενο στo γραφείo Πρωτοκόλλου (103 γρ. ισόγειο) του Υπουργείου Παιδείας και Θρησκευμάτων ή από άλλο εξουσιοδοτημένο πρόσωπο*
	* *με συστημένη επιστολή*
	* *με υπηρεσίες ταχυμεταφοράς*
2. Το Α.Τ.Ε.Ε.Ν διατηρεί το δικαίωμα να ζητήσει πρόσθετα στοιχεία σχετικά με τις σπουδές του αιτούντος.
3. Τα δικαιολογητικά που κατατίθενται **δεν επιστρέφονται.**
4. Κάθε στοιχείο που κατατίθεται είναι **απόρρητο**.
5. Όλα τα πιστοποιητικά που αναφέρονται παραπάνω ***δεν γίνονται δεκτά με FAX και E-MAIL***
6. Η έναρξη διαδικασίας αναγνώρισης **προϋποθέτει** την κατάθεση **όλων** των απαιτούμενων δικαιολογητικών. Σε περίπτωση που χρειαστεί κάποιο επιπλέον δικαιολογητικό θα ενημερωθείτε σχετικά από το ΑΤΕΕΝ προτού εξεταστεί η αίτησή σας.
7. **Η θεώρηση** των ανωτέρω δικαιολογητικών με τη σφραγίδα **APOSTILLE** γίνεται από την **αρμόδια υπηρεσία στη χώρα** έκδοσής τους. Για όσες χώρες δεν έχουν κυρώσει τη σύμβαση της Χάγης ή η χώρα μας έχει εγείρει αντίρρηση, και μόνο γιααυτές, η θεώρηση γίνεται από τις επιτόπιες Ελληνικές Προξενικές Αρχές.
8. **Οι επίσημες μεταφράσεις** των ανωτέρω δικαιολογητικών γίνονται από το Υπουργείο Εξωτερικών, τις επιτόπιες Ελληνικές Προξενικές Αρχές, από πτυχιούχο μεταφραστή του Τμήματος Ξένων Γλωσσών, Μεταφράσεως και Διερμηνείας του Ιονίου Πανεπιστημίου ή από δικηγόρο στην Ελλάδα που βεβαιώνει ότι πρόκειται για μετάφραση του συγκεκριμένου εγγράφου. Εναλλακτικώς, τίτλοι ανώτατης εκπαίδευσης με κράτος προέλευσης το **Ηνωμένο Βασίλειο** δύνανται να υποβληθούν και σε φωτοαντίγραφα επικυρωμένα από το **Βρετανικό Συμβούλιο.** Εναλλακτικώς, τίτλοι ανώτατης εκπαίδευσης με κράτος προέλευσης τη **Γαλλία** δύνανται να υποβληθούν και σε φωτοαντίγραφα επικυρωμένα από το **Γαλλικό Ινστιτούτο**.